**«Нысаналы талаптарды, нысаналы жинақтарды және нысаналы жинақ төлемдерін қалыптастыру мен есепке алу, сондай-ақ нысаналы талаптарды есепке жазу қағидаларын бекіту туралы» Қазақстан Республикасы Үкіметінің 2024 жылғы 18 қаңтардағы № 16 қаулысына өзгерістер мен толықтырулар енгізу туралы**

Қазақстан Республикасының Үкіметі **ҚАУЛЫ ЕТЕДІ:**

1. «Нысаналы талаптарды, нысаналы жинақтарды және нысаналы жинақ төлемдерін қалыптастыру мен есепке алу, сондай-ақ нысаналы талаптарды есепке жазу қағидаларын бекіту туралы» Қазақстан Республикасы Үкіметінің 2024 жылғы 18 қаңтардағы № 16 қаулысына мынадай өзгерістер мен толықтырулар енгізілсін:

көрсетілген қаулымен бекітілген Нысаналы талаптарды, нысаналы жинақтарды және нысаналы жинақ төлемдерін қалыптастыру мен есепке алу, сондай-ақ нысаналы талаптарды есепке жазу қағидаларында:

5-тармақтың төртінші және бесінші бөлігі мынадай редакцияда жазылсын:

«Нысаналы талаптардың жалпы сомасы орташаланған инвестициялық кіріс мөлшерлемесін ескере отырып, есепті жылдағы нысаналы талаптар мен алдыңғы кезеңдердегі нысаналы талаптардың жалпы сомасын қосу арқылы қалыптастырылады. Бұл ретте алдыңғы кезеңдердегі нысаналы талаптардың жалпы сомасынан нысаналы жинақтарды алушыларға Ұлттық қордан жыл сайынғы іс жүзіндегі төлемдер шегеріледі.

Осылайша, нысаналы талаптардың есепті жылдың аяғындағы жиынтық сомасы (НТжиыны) мынадай формула бойынша есептеледі:

НТжиыны= + (НТалдыңғы – ТС)\*(1+КМ), мұндағы:

ТС – БЖЗҚ деректеріне сәйкес айқындалатын есепті жылдың ішіндегі Ұлттық қордан төлемдердің жалпы сомасы.

НТалдыңғы – нысаналы талаптардың есепті жылдың алдындағы жылдың соңындағы жағдай бойынша сомасы.»;

8-тармақ мынадай редакцияда жазылсын:

«8. БЖЗҚ ақпараттық жүйелерді интеграциялау арқылы «Жеке тұлғалар» мемлекеттік дерекқорынан (бұдан әрі – ЖТ МДҚ) нысаналы талаптарға қатысушылар бойынша мынадай:

1) Қазақстан Республикасының азаматтығын туу бойынша алғаны туралы;

2) Қазақстан Республикасының азаматтығын алған күнін көрсете отырып, Қазақстан Республикасының азаматтығын туғанынан кейін қабылдағаны туралы;

3) «Қазақстан Республикасының азаматтығы туралы» Қазақстан Республикасының Заңына сәйкес Қазақстан Республикасының азаматтығынан айырылғаны немесе шыққаны туралы;

4) қайтыс болған күнін не соттың қайтыс болды деп жариялау туралы шешімінің заңды күшіне енген күнін көрсете отырып, қайтыс болғаны туралы;

5) ЖТ МДҚ-да қамтылған мәліметтерді өзектендіру туралы мәліметтерді алады.

БЖЗҚ ЖТ МДҚ-дан алынған мәліметтер негізінде БЖЗҚ-ның ақпараттық жүйесінде нысаналы талаптарға қатысушылардың электрондық тізімін дербес қалыптастырады.»;

мынадай мазмұндағы 8-1-тармақпен толықтырылсын:

«8-1. БЖЗҚ нысаналы талаптарына қатысушылардың электрондық тізімін қалыптастыру кезінде:

1) ЖТ МДҚ-да «азаматтығы» деген жолда «Қазақстан» деген жазу жоқ адамдарды «азаматтығынан айырылған немесе Қазақстан Республикасының азаматтығынан шыққан» деген санатқа жатқызады;

2) ЖТ МДҚ-да «өмірлік мәртебесі» деген жолда «қайтыс болған» деп көрсетілген адамдарды, «қайтыс болған не заңды күшіне енген сот шешімімен қайтыс болды деп жарияланған» деген санатқа жатқызады.»;

9, 10, 11 және 12-тармақтары мынадай редакцияда жазылсын:

«9. БЖЗҚ есепті 2023 жылдың соңындағы нысаналы талаптарға қатысушылардың жалпы санын 2023 жылдың соңына дейін соттардың заңды күшіне енген шешімдеріне сәйкес қайтыс болған не қайтыс болды деп жарияланған адамдарды қоспағанда, электрондық тізімге енгізілген 2023 жылдың соңындағы нысаналы талаптарға қатысушылардың жалпы санын негізге ала отырып айқындайды.

Кейінгі жылдары БЖЗҚ есепті жылдың соңындағы нысаналы талаптарға қатысушылардың жалпы санын есептеуді мынадай формула бойынша жүзеге асырады:

Қ = Қалдыңғы+ ТҚ + ҚА – ҚҚ – АЖҚ – ОТҚ + ББҚ – ҚБҚ, мұндағы:

Қ – есепті жылдың соңындағы нысаналы талаптарға қатысушылар (оның ішінде есепті жылдың ішінде қайтыс болғандар не соттың заңды күшіне енген шешімімен қайтыс болды деп жарияланғандар);

Қалдыңғы – есепті жылдың алдындағы жылдың соңындағы нысаналы талаптарға қатысушылар (оның ішінде есепті жылдың алдындағы жылдың ішінде қайтыс болғандар, не соттың заңды күшіне енген шешімімен қайтыс болды деп жарияланғандар);

ТҚ – есепті жылы туған нысаналы талаптарға қатысушылар;

ҚА – есепті жылы Қазақстан Республикасының азаматтығын қабылдаған нысаналы талаптарға қатысушылар;

ҚҚ – есепті жылдың алдындағы жылдың ішінде қайтыс болған не соттың заңды күшіне енген шешімімен қайтыс болды деп жарияланған нысаналы талаптарға қатысушылар (2023 жылдың соңына дейін қайтыс болғандарды не соттың заңды күшіне енген шешімімен қайтыс болды деп жарияланғандарды қоспағанда);

АЖҚ – есепті жылы Қазақстан Республикасының азаматтығын жоғалтқан, Қазақстан Республикасының азаматтығынан шыққан, нысаналы талаптарға қатысушылар;

ОТҚ – есепті жылы он сегіз жасқа толған нысаналы талаптарға қатысушылар;

ББҚ – нысаналы талаптарға қатысушы болуға құқығы бар не болған, бұрын есепке алынбаған балалар, сондай-ақ бұрын есепке алынғандарды (бұдан әрі – нысаналы талаптарға қатысушы болуға құқығы болған, бұрын есепке алынбағандар) қоса алғанда, туған күнінде, қайтыс болған күнінде, Қазақстан Республикасының азаматтығын қабылдаған күнінде өзгерістер болған адамдар;

ҚБҚ – нысаналы талаптарға қатысушылар болуға құқығы жоқ, бұрын есепке алынған балалар, (бұдан әрі - нысаналы талаптарға қатысушылар болуға құқығы жоқ, бұрын есепке алынғандар), сондай-ақ туған күнінде, қайтыс болған күнінде, Қазақстан Республикасының азаматтығын қабылдаған күнінде өзгерістер болған адамдар.

10. Жыл сайын:

1) есепті жылдан кейінгі бірінші айдың жиырмасыншы күнінен кешіктірмей БЖЗҚ:

Ағымдағы жылдың бірінші айының он бесінші күні Астана қаласының уақыты бойынша сағат 23:59:59 жағдай бойынша БЖЗҚ-ға ЖТ МДҚ-дан түскен өзгерістерді ескере отырып, есепті жылдың соңындағы (31 желтоқсанды қоса алғанда) жағдай бойынша осы Қағидалардың 9-тармағына сәйкес ЖТ МДҚ-дан алынған мәліметтердің негізінде БЖЗҚ ақпараттық жүйесінде нысаналы талаптарға қатысушылардың электрондық тізімін қалыптастырады;

верификациялауды жүргізу үшін «электрондық үкімет» ақпараттық-коммуникациялық инфрақұрылымының операторына нысаналы талаптарға қатысушылардың электрондық тізімін жібереді.

Егер соңғы күн жұмыс істемейтін күнге келсе, онда одан кейінгі бірінші жұмыс күні мерзімнің аяқталу күні болып есептеледі;

2) БЖЗҚ-дан электрондық тізімді алған күннен бастап үш жұмыс күнінен кешіктірмей «электрондық үкімет» ақпараттық-коммуникациялық инфрақұрылымының операторы осы Қағидаларға 2-қосымшаға сәйкес нысан бойынша нысаналы талаптарға қатысушылардың қалыптастырылған тізімінің дұрыстығын растайды.

11. Ағымдағы жылы есепке жазу үшін бір нысаналы талаптарға қатысушыға нысаналы талаптарды есептеу мынадай формула бойынша жүргізіледі:

 мұндағы:

Қ – осы Қағидалардың 9-тармағына сәйкес есептелген есепті жылдың соңындағы нысаналы талаптарға қатысушылардың жалпы саны;

НТ – мына:

есепті жылы Қазақстан Республикасының азаматтығын жоғалтқан, Қазақстан Республикасының азаматтығынан шыққан;

нысаналы талаптардың қатысушысы болуға құқығы бар не болған, бұрын есепке алынбаған;

нысаналы талаптарға қатысушылар болуға құқығы жоқ, бұрын есепке алынған нысаналы талаптарға қатысушылардың нысаналы талаптарының сомасына және нысаналы жинақтарды алушылардың нысаналы жинақтарынs4 сомасына,

сондай-ақ ҚЖМДК және есепті жылдың алдындағы күнтізбелік жылдағы НТС50%ОИК дөңгелектегеннен кейінгі қалдықтардың шамасына түзетуді ескере отырып, есепті жылдағы нысаналы талаптардың және есепті жылдың алдындағы жылдың соңындағы жағдай бойынша нысаналы талаптар сомасына есептелген инвестициялық кіріс сомасы.

кесу әдісін қолдана отырып, үтірден кейін екі белгіге дейінгі дәлдікпен дөңгелектеледі.

НТ мәні мына формула бойынша есептеледі:

, мұндағы:

НТ50%ОИК – есепті жылдағы нысаналы талаптардың сомасы, оны есептеу Қағидалардың 5-тармағына сәйкес жүзеге асырылады;

НТтүз – түзету сомасы.

НТтүз мәні мынадай формула бойынша есептеледі:



мұндағы:

НТАЖҚ – есепті жылдың ішінде Қазақстан Республикасының азаматтығын жоғалту, Қазақстан Республикасының азаматтығынан шығу себебінен шығып қалған нысаналы талаптарға қатысушылардың нысаналы талаптарының жалпы сомасы, ол осы нысаналы талаптарға қатысушылар бойынша мына формула бойынша есептеледі:

мұндағы:

НТҚБҚ – есепті жылдың алдындағы күнтізбелік жылдың электрондық тізіміне нысаналы талаптарға қатысушылар болуға құқығы жоқ ретінде енгізілген нысаналы талаптарға қатысушылардың нысаналы талаптарының жалпы сомасы осы нысаналы талаптарға қатысушылар бойынша мына формула бойынша есептеледі:



мұндағы:

НТББҚ – есепті жылдың алдындағы күнтізбелік жылдың электрондық тізімінде болмаған нысаналы талаптарға қатысушылардың нысаналы талаптарының жалпы сомасы осы нысаналы талаптарға қатысушылар бойынша мына формула бойынша есептеледі:



НЖ – мына:

- өткен жылдар немесе ағымдағы жыл ішінде Қазақстан Республикасының азаматтығын жоғалту, Қазақстан Республикасының азаматтығынан шығу себебі бойынша шығып қалғандар;

бұрын есепке алынған, мақсатты талаптарға қатысушылар болуға құқығы жоқ.

Есепті жылдың алдындағы күнтізбелік жылдың электрондық тізімінде болмаған әрбір нысаналы талаптарға қатысушы үшін осы нысаналы талаптарға қатысушы нысаналы талаптарға қатысушы ретінде ескерілетін күнтізбелік жыл (бұдан әрі – кіру жылы) айқындалады. Осы нысаналы талаптарға қатысушы үшін НТСкалдыңға мәні көрсетілген кіру жылы нысаналы талаптарға қатысушылар ретінде есепке алынған нысаналы талаптарға қатысушылардың НТСалдыңға мәніне тең деп қабылданады.

Есептi жылдың алдындағы жыл басталғанға дейiн қайтыс болған, не соттың заңды күшiне енген шешiмiмен қайтыс болды деп жарияланған, не есептi жыл басталғанға дейiн он сегiз жасқа толған нысаналы талаптарға қатысушылар үшiн кiру жылы, сондай-ақ осы нысаналы талаптарға қатысушы нысаналы талаптарға қатысушы болуын тоқтататын күнтiзбелiк жыл (бұдан әрi – шығу жылы) айқындалады. Мұндай нысаналы талаптарға қатысушы үшін нысаналы талаптардың шамасы кіру жылы нысаналы талаптарға қатысушылар ретінде ескерілген нысаналы талаптарға қатысушылар үшін шығу жылындағы нысаналы талаптардың мәніне тең деп қабылданады.

12. Есепті жылдың соңындағы жағдай бойынша бір нысаналы талаптарға қатысушыға нысаналы талаптардың сомасы мынадай формула бойынша есептеледі:



мұндағы:

НТСалдыңғы  – нысаналы талаптарға қатысушыға арналған нысаналы талаптардың есепті жылдың алдындағы жылдың соңындағы сомасы;

НТСалдыңғы \* (1+ОК) – кесу әдісі қолданылып, үтірден кейін екі белгіге дейінгі дәлдікпен дөңгелектенеді.

Дөңгелектегеннен кейінгі қалдықтардың шамалары барлық нысаналы талаптарға қатысушылар үшін қалдықтардың жиынтық мөлшерін есептеу үшін қосылады (ҚЖМДК);

ОК – осы Қағидалардың 5-тармағына сәйкес есептелетін Ұлттық қордың валюталық активтерінің он сегіз жылдағы орташа жылдық (орташа геометриялық) кірістілігі.»;

18-тармақ мынадай редакцияда жазылсын:

«18. БЖЗҚ осы Қағидалардың 14-тармағы орындалғаннан кейін үш жұмыс күні ішінде ҚР ҰБ-ға осы Қағидаларға 3-қосымшаға сәйкес ағымдағы күнтізбелік жылы он сегіз жасқа толған/толатын, қайтыс болған не соттың заңды күшіне енген шешімімен қайтыс болды деп жарияланған нысаналы талаптарға қатысушылар, сондай-ақ алдыңғы кезеңдер немесе ағымдағы жыл ішінде нысаналы талаптарға қатысушы болуға құқығы бар не болған, бұрын есепке алынбаған балалар бойынша нысаналы талаптарға қатысушыларға немесе нысаналы жинақтарды алушыларға нысаналы жинақтар сомасында нысаналы активтер шотына алдыңғы кезеңдер немесе ағымдағы жыл ішінде Қазақстан Республикасының азаматтығын жоғалтқан, Қазақстан Республикасының азаматтығынан шыққан адамдар, сондай-ақ нысаналы талаптарға қатысушылар болуға құқығы жоқ, бұрын есепке алынған адамдар бойынша нысаналы жинақтар сомасына азайтылған нысаналы талаптарды аударуға өтінім жібереді.»;

24-тармақ мынадай редакцияда жазылсын:

«24. Есепті жыл ішінде ЖТ МДҚ-дан Қазақстан Республикасының азаматтығын жоғалту немесе шығу туралы, ЖТ МДҚ-дағы мәліметтерді өзектендіру туралы мәліметтерді, сондай-ақ оларға сәйкес нысаналы талаптарға қатысушы болу құқығы жоқтығы туралы мәліметтерді алған кезде нысаналы талаптарға қатысушы немесе нысаналы жинақтарды алушы нысаналы жинақтар төлемін алу құқығын жоғалтады, бұл ретте:

1) нысаналы талаптарға қатысушының нысаналы талаптары осы Қағидалардың 11-тармағына сәйкес басқа нысаналы талаптарға қатысушылар арасында бөлінуге жатады;

2) нысаналы жинақтарды алушының нысаналы жинақтары нысаналы жинақтау шотынан есептен шығарылуға және осы Қағидалардың 11-тармағына сәйкес басқа нысаналы талаптарға қатысушылар арасында бөлінуге жатады. Бұл ретте, нысаналы жинақтарды алушының нысаналы жинақтау шоты осы Қағидалардың 17-тармағына сәйкес жабылады.»;

35 және 36-тармақтары мынадай редакцияда жазылсын:

«35. Қайтыс болған немесе соттың заңды күшіне енген шешімімен қайтыс болды деп жарияланған нысаналы талаптарға қатысушының немесе нысаналы жинақтарды алушының нысаналы талаптарын алу үшін мұрагерлер БЖЗҚ-ға жеке жүгіне отырып мынадай құжаттарды ұсынады:

1) БЖЗҚ-ның ішкі құжатымен бекітілген нысан бойынша нысаналы жинақ төлемдерін тағайындау туралы өтініш (бұдан – өтініш);

2) мұрагердің немесе оның заңды өкілінің жеке басын куәландыратын құжаттың түпнұсқасы;

3) жоқ;

4) мұраға құқық туралы куәліктің түпнұсқасы немесе нотариалды куәландырған көшірмесі не мұраға қалдырылатын мүлікті бөлу туралы келісімнің түпнұсқасы немесе нотариат куәландырған көшірмесі не соттың заңды күшіне енген шешімі;

5) мұрагердің уәкілетті операторда АҚШ долларымен ашылған банктік шотының деректемелері.

Мұрагер (мұрагерлер) БЖЗҚ-ға осы Қағидалардың 16-тармағында көзделген тәртіппен нысаналы жинақтар түрінде нысаналы жинақтау шотына есепке жатқызылғаннан кейін қайтыс болған не соттың заңды күшіне енген шешімімен қайтыс болды деп жарияланған нысаналы талаптарға қатысушының нысаналы талаптарының төленуі үшін жүгінеді.

Жоғарыда көрсетілген құжаттарды мұрагерден (мұрагерлерден) алған кезде БЖЗҚ нысаналы талаптарға қатысушының немесе нысаналы жинақтарды алушының қайтыс болғаны туралы мәліметтердің бар-жоғы туралы мәліметтерді ЖТ МДҚ-дан сұратады.

Нысаналы жинақтау шоты және (немесе) ЖТ МДҚ-да нысаналы талаптарға қатысушының немесе нысаналы жинақтарды алушының қайтыс болғаны туралы мәліметтер болмаған жағдайда, БЖЗҚ жеке жүгінген кезде мұрагерге (мұрагерлерге) жүгінген күні БЖЗҚ-ның ішкі құжатында айқындалатын нысан бойынша өтінішті қабылдаудан бас тартып, оны қабылдаудан бас тарту туралы қолхат береді.

36. Өтініш:

1) үшінші тұлға арқылы берілген кезде үшінші тұлға (сенім білдірілген тұлға, заңды өкіл) осы Қағидалардың 35-тармағында көрсетілген құжаттарға қосымша:

нотариат куәландырған сенімхаттың түпнұсқасын немесе оның өтініш беру жөніндегі өкілеттіктері, дербес деректерді жинауға және өңдеуге келісімі көрсетілген нотариат куәландырған көшірмесін;

жеке басын куәландыратын құжаттың түпнұсқасын;

заңды өкіл жүгінген жағдайда, заңды өкілдің мәртебесін растайтын құжаттты қоса береді.

Бұл ретте мұрагердің жеке басын куәландыратын құжаттың көшірмесі нотариатта куәландырылады (нотариаттық куәландыру тұратын мемлекетте жүргізілген жағдайда);

2) пошта байланысы құралдары мұрагердің, заңды өкілдің жеке басын куәландыратын құжаттың, заңды өкілдің мәртебесін растайтын құжаттың көшірмесі, сондай-ақ мұрагердің, заңды өкілдің өтініштегі қолы нотариатта куәландырылады (нотариаттық куәландыру тұратын мемлекетте жүргізілген жағдайда).»№

көрсетілген Ережеге 2 және 3-қосымшалар осы қаулыға 1 және 2-қосымшаларға сәйкес жаңа редакцияда жазылсын.

2. Осы қаулы алғашқы ресми жарияланған күнінен бастап он күнтізбелік күн өткен соң қолданысқа енгізіледі.

**Қазақстан Республикасының**

**Премьер-Министрі О. Бектенов**